Asya Manafova

Asya Sərdar qızı Manafova () — Qusar Rayon İcra Hakimiyyətinin başçısı (1991), Azərbaycan Kommunist Partiyası Qusar Rayon Komitəsinin birinci katibi (1990–1991), Masallı Rayon Xalq Deputatları Soveti İcraiyyə Komitəsinin sədri (1981–1985).

 Həyatı 
Asya Sərdar qızı Manafova 3 yanvar 1941-ci ildə Qusarda anadan olmuşdur. Azərbaycan Dövlət Neft və Kimya İnstitutunu (1964), Moskvadakı İctimai Elmlər Akademiyasını (1979) bitirmişdir. Əmək fəaliyyətinə 1959-cu ildən başlamış, 1965-ci ildən Azərbaycan EA Elmi-Tədqiqat "Olefinlər" İn-tunda, təcrübə zavodunda, 1969-cu ildən Qusar şəhər sanitar-epidemioloji stansiyasında kimyaçı-mühəndis, laboratoriya müdiri, 1974-cü ildən Azərbaycan KP Qusar RK-nın katibi, 1979-cu ildən Azərbaycan KP MK-da məsul işçi, 1981-ci ildən Masallı Rayon İcraiyyə Komitəsinin sədri, 1990-cı ildən Azərbaycan KP Qusar RK-nın birinci katibi, Rayon Sovetinin sədri, İcra Hakimiyyətinin başçısı, 1992-ci ildə Azərbaycan. Respublikasının Əmək və Əhalinin Sosial Müdafiəsi Nazirliyində Şöbə rəisi işləmişdir..

Azərbaycan SSR Ali Sovetinin (12-ci çağırış) və Azərbaycan Respublikası Milli Məclisini (1 və 2-ci çağırış) deputatı. Milli Məclisin Təbii ehtiyatlar, energetika və ekologiya məsələləri daimi komissiyasının sədri (1995-ci ildən) olmuşdur.

Etnik ləzgidir.

 Mükafatları 
3 yanvar 1991-ci ildə Respublikanın partiya və sovet orqanlarında uzun illər fəal işlədiyinə görə Azərbaycan SSR-in Fəxri fərmanı ilə təltif edilmişdirA. S. Manafova yoldaşın Azərbaycan SSR-in Fəxri fərmanı ilə təltif edilməsi haqqında Azərbaycan Sovet Sosialist Respublikası Prezidentinin Fərmanı .

 İstinadlar 

Kateqoriya:Azərbaycan Respublikası Ali Sovetinin XII çağırış deputatları
Kateqoriya:Azərbaycan Milli Məclisinin I çağırış deputatları
Kateqoriya:Azərbaycan Milli Məclisinin II çağırış deputatları
Kateqoriya:Azərbaycan Kommunist Partiyası Qusar Rayon Komitəsinin birinci katibləri
Kateqoriya:Masallı Rayon Xalq Deputatları Soveti İcraiyyə Komitəsinin sədrləri
Kateqoriya:Qusar Rayon İcra Hakimiyyətinin başçıları
Kateqoriya:Qusar Rayon Xalq Deputatları Sovetinin deputatları
Kateqoriya:Ləzgiəsilli azərbaycanlılar
Kateqoriya:Azərbaycanın qadın siyasətçiləri
Kateqoriya:Azərbaycan SSR-in Fəxri fərmanı ilə təltif edilənlər
Kateqoriya:Azərbaycan ləzgiləri